La planataj tranĉoj en la Centra Oficejo okazos por la bono de la asocio. Tion diris la prezidanto de UEA dum la malferma tago en la Centra Oficejo. Laŭ Mark Fettes la epoko ŝanĝiĝis, la membraro aĝiĝas kaj malkreskas, kaj UEA ne plu povas permesi al si tian oficejon kian ĝi havis antaŭe. Laŭ ĝenerala direktoro Martin Schäffer, sen la tranĉoj la asocion post kelkaj jaroj minacus kompleta bankroto.
#000001
La 20-an de aprilo en la Centra Oficejo de UEA en Roterdamo okazis la 50-a malferma tago kun multaj el la ordinaraj programeroj, ekzemple prezento de novaj libroj. Ĉeestis kelkaj el la oficistoj kaj estraranoj de UEA, kiuj lige kun la malferma tago havis sian regulan kunsidon.
#000003
Inter la prelegantoj estis ankaŭ la prezidanto de UEA, Mark Fettes. Li parolis pri "la signifo de Esperanto kaj UEA en la nuntempa mondo" sur sufiĉe teoria nivelo sen multa rilato al la efektiva nuna stato de la asocio, kvankam li ja menciis, ke la "diversaj investoj en plibonigo de niaj retaj rimedoj" ĝis nun ne rezultis en la delonge promesita nova retejo, kiu interalie devis faciligi la administrajn laborojn en la Centra Oficejo.
#000004
– Sed la laboro daŭras, kaj ankoraŭ poste en ĉi tiu venonta semajno mi havos kunsidon ĉi tie en la oficejo por priparoli la nunan fazon de tiu evoluigo, li aldonis.
#000005
Fine de sia prelego Mark Fettes resumis siajn atingojn dum du oficperiodoj, dirante ke li "provis iom puŝi" la asocion al "adaptiĝo al la defioj de daŭripova evoluigo", kaj invitis la membrojn "fari nian kulturon ankoraŭ pli riĉa, ankoraŭ pli vojmontra por mondo kiu urĝe serĉas respondojn al la defioj de daŭripovo".
#000006
Pri la daŭripovo de la asocio mem kaj pri la anoncitaj drastaj tranĉoj en la laborforto en la Centra Oficejo li nenion diris en sia parolado. Tamen demandoj de ĉeestantoj tre rapide gvidis la postan diskuton en tiu direkto.
#000007
Unue la temon levis István Ertl, kiu scivolis, ĉu la estraro de UEA ne timas per la tranĉoj en la oficejo lanĉi diablan cirklon de ŝrumpado, kiu jam ne estos haltigebla. Mark Fettes esence klarigis, ke la necesajn laborojn en la Centra Oficejo oni prizorgos kun la helpo de pliaj volontuloj kaj per la delonge promesata modernigo de la administra sistemo:
#000008
– Mi vere pensas ke ni denove troviĝas en tiu situacio, kie ni devas prioritatigi la kunlaboron de volontuloj kaj la gvidadon de volontuloj pli ol ni faris historie. Tiu transiro al pli konscia, konstanta uzado de volontuloj komenciĝis jam kun Veronika Poór, la antaŭulo de Martin [kiel ĝenerala direktoro]. Tiam sub ŝia gvido mi iniciatis la volontulan domon, por povi loĝigi pli da volontuloj ĉi tie en Roterdamo.
#000009
En la publiko troviĝis ankaŭ la iama oficisto Nikola Rašić, kiu ne trovis la proponatan solvon konvinka:
#000012
Mi ripetas la demandon, kiun mi faris en alia afiŝo kaj kiu kompreneble restis senresponda: ĉu ankaŭ la ĝenerala direktoro troviĝas inter la maldungotoj? (memevidente, por la bono de la asocio). Se ne, ĉu oni reduktos lian labortempon kaj salajron? (memevidente, por la bono de la asocio). Aŭ ĉu "por la bono de la asocio" devas suferi nur aliaj?
#000030
Fakte neniu mencias chu temas pri chiuj oficistoj. La retejo de UEA mencias: 5 oficistoj + direktoro. En la aliartikolaj reagoj estis mencio pri la purigistino. Do, 7 personoj? Chu chiuj egale ricevis la proponon?
#000031
"prioritatigi la kunlaboron de volontuloj kaj la gvidadon de volontuloj..."
#000035
Se necesas redukto de la oficistoj, kiu oficisto zorgos pri la novaj volontuloj?
#000036
Kiom da volontuloj, de la volontula servo estis en la CO dum direktorado de Martin?
#000038
Chu tio indikas ke la oficistoj faras nun la laborojn de la volontuloj?
#000041
Estas vero kion menciis unu de la MT partoprenintoj, ne eblas anstataui oficistojn per volontuloj de la volontula servo. Sed kiel la estraro ofte substrekas, necesas esti fleksa.
#000042